ang mga taga letran ay napupuna sapagkat lahat halos ay suot pilipino, sila ang lalong makapal at walang maraming aklat. ang bihis ng mga taga universidad ay lalong maayos at makisig, mararahan ang lakad at madalas pang tungkod ang dala at hindi aklat. ang kabataang nag aaral sa pilipinas ay hindi mapanggulo at mapag ingay; nangaglalakad na wariy may iniisip; ang sino mang makakita sa kanila ay magsasabing sa harap ng kanilang mga mata ay walang ano mang pag asang natatanaw, ni magandang kinabukasan. kahit na sa mga ilan ilang dakoy nakapagpapasaya sa hanay ang matalaghay at makulay na anyo ng mga nag aaral na babai sa escuela municipal, na may mga sintas sa balikat at bitbit ang kanilang mga pinag aaralang aklat at kasunod ang kanilang mga alila, ay bahagya nang madingig ang isang tawa, bahagya nang madingig ang isang aglahi; walang mga awitan; walang masasayang parunggit; kung baga man ay mabibigat na biro, awayan ng maliliit.